Tiesiskuma ievērošana ir ārkārtīgi svarīga Savienības tiesību aktu efektīvai piemērošanai un savstarpējai uzticībai starp dalībvalstīm un to tiesu iestādēm. Tiesiskuma būtība ir efektīva tiesiskā aizsardzība, kuras nodrošināšanai ir nepieciešama valstu tiesu sistēmu neatkarība, kvalitāte un efektivitāte. Praktizējošiem juristiem ir būtiska loma tiesiskuma ievērošanā. Viņiem ir jāseko līdzi ES acquis izmaiņām šajā jomā, tostarp Eiropas Savienības Tiesas (EST) judikatūrai, kas strauji attīstās, lai varētu to pienācīgi piemērot savā darbā. Labi apmācītiem praktizējošiem juristiem un viņu tīkliem ir svarīga loma tiesiskuma kultūras stiprināšanā un tiesiskuma ievērošanā, priekšplānā izvirzot tiesu neatkarības principu.

Šajā paziņojumā ir ņemta vērā gūtā pieredze, kā arī jaunās norises kopš 2011. gada. Tajā ir atspoguļoti rezultāti, kas tika iegūti gan Komisijas veiktajā 2011.–2020. gada stratēģijas novērtējumā, gan Komisijas 2018. gadā organizētajā plašajā sabiedriskajā apspriešanā. Tajā ir izklāstīta visaptveroša stratēģija, kā vēl vairāk uzlabot juridisko profesiju pārstāvju apmācību par Savienības tiesību aktiem, attiecinot politiskās iejaukšanās pasākumus uz jauniem tematiem, profesijām un ģeogrāfiskajiem apgabaliem, risinot jaunās problēmas un nosakot jaunus mērķus laikposmam no 2021. līdz 2024. gadam.

Ņemot vērā šos sasniegumus, tagad ir būtiski nodrošināt, lai tiesiskā apmācība arī turpmāk būtu viena no ES darba kārtības prioritātēm un tiktu vēl vairāk uzlabota.

Eiropas tiesiskās apmācības stratēģijas 2011.–2020. gadam novērtējums (publicēts 2019. gadā) un gada ziņojumi par tiesisko apmācību Eiropā liecina, ka kopumā, īstenojot stratēģiju, ir izdevies sasniegt lielāko daļu tajā noteikto mērķu. Pamatmērķis — laikposmā no 2011. līdz 2020. gadam apmācīt par Savienības tiesību aktiem pusi (t. i., 800 000) no visiem ES praktizējošiem juristiem — tika sasniegts 2017. gadā. Stratēģija palīdzēja palielināt apmācības pasākumu skaitu, kā arī sekmēja tādu jauna veida pasākumu īstenošanu kā, piemēram, apmaiņas programmas. Tā ir palīdzējusi uzlabot vairāku praktizējošo juristu kategoriju, jo īpaši tiesnešu un prokuroru, apmācību par Savienības tiesību aktiem. Tā ir arī uzlabojusi tādu tīklu veiktspēju kā, piemēram, Eiropas Tiesiskās apmācības tīkls (EJTN), un pastiprinājusi ES līmeņa tīklu un apmācības pakalpojumu sniedzēju darbību.

Ar Komisijas 2011. gada paziņojumu Uzticēšanās veidošana tiesiskumam ES mērogā. Eiropas tiesiskās apmācības jauna dimensija gan pieejas, gan mēroga ziņā tika būtiski mainīts veids, kādā ES tiek organizēta tiesiskā apmācība. Lielākā daļa ES tiesnešu un prokuroru, kuri piedalījās 2010. gada apsekojumā, nekad nebija saņēmuši tiesisko apmācību par Savienības vai kādas citas dalībvalsts tiesību aktiem, taču kopš iepriekš minētā paziņojuma pieņemšanas vairāk nekā puse (vairāk nekā 1 miljons) no visiem ES praktizējošiem juristiem ir piedalījušies šādā apmācībā.

·nodrošināt apmācību, lai uzlabotu informētību par digitālo pārkārtošanos un mākslīgo intelektu un to izmantošanas prasmes un lai panāktu digitalizēto tiesvedības procedūru un reģistru efektīvu izmantošanu;

Tas jo īpaši attiecas uz galvenajiem ES instrumentiem tiesu iestāžu pārrobežu sadarbības nodrošināšanai. Līdz ar Eiropas Prokuratūras (EPPO) izveidošanu ir nepieciešami arī ievērojami apmācības pasākumi prokuroriem, tiesnešiem un advokātiem. Stratēģijā jo īpaši būtu jāparedz pasākumi, lai uzlabotu šo profesiju pārstāvju apmācību par EPPO darbības juridisko pamatu, valstu tiesību sistēmu un tiesu iestāžu pielāgojumiem, EPPO attiecībām ar citām ES struktūrām un aģentūrām, kas darbojas ES finanšu interešu aizsardzības jomā, piemēram, ar EUROJUST, Eiropolu un OLAF, kā arī par to ES juridisko instrumentu piemērošanu, kurus EPPO izmanto tiesu iestāžu pārrobežu sadarbībā.

Ar Eiropas tiesisko apmācību būtu jāveicina tas, ka praktizējoši juristi spēj saskatīt Savienības tiesību aktu lomu viņu ikdienas darbā un nodrošināt pilnīgu to īstenošanu, kā arī garantēt no Savienības tiesību aktiem izrietošo tiesību un pienākumu ievērošanu valsts līmeņa tiesvedībā. Ir arī svarīgi, lai viņi sekotu līdzi izmaiņām Savienības tiesību aktos. Gadījumā, ja tiek pieņemts kāds jauns tiesību akts vai EST judikatūra, ir nepieciešama apmācība, ja vēlamies, lai tie sniegtu paredzētos rezultātus un lai juridisko profesiju pārstāvjiem būtu nepieciešamās zināšanas un prasmes.

Tiesneši un prokurori ir galvenie profesionāļi, kas nodrošina Savienības tiesību aktu pienācīgu piemērošanu valsts līmenī. Viņiem joprojām vajadzētu būt galvenajai mērķgrupai, kurai ir paredzēta apmācība par Savienības tiesību aktiem. Tiesneši piemēro Savienības tiesību aktus ex officio, praksē īsteno Savienības tiesību aktu prioritātes un tiešas piemērojamības principu un iesniedz prejudiciālus jautājumus EST. Prokuroriem ir jāpārzina un jāpiemēro attiecīgas ES acquis daļas tiesību jomā, tostarp krimināllietās aizdomās turēto un apsūdzēto personu procesuālās tiesības, ES finanšu interešu aizsardzības aspekti un jaunie darbības noteikumi, kas stājās spēkā pēc EPPO izveidošanas.

Vispārīgi raugoties, apmācību par Savienības tiesību aktiem vajadzētu apmeklēt lielākam skaitam juridisko profesiju pārstāvju un apmācības pakalpojumu sniedzējiem vajadzētu uzlabot piedāvāto apmācību par Savienības tiesību aktiem neatkarīgi no tā, vai tā tiek sniegta valsts vai pārrobežu līmenī un vai tā tiek (līdz)finansēta no ES līdzekļiem. Tas attiecas uz visiem juridisko profesiju pārstāvjiem, kuri piemēro Savienības tiesību aktus, pamatā uz tiesnešiem, prokuroriem un tiesu iestāžu darbiniekiem, kā arī uz tādu profesiju pārstāvjiem kā advokāti, notāri, tiesu izpildītāji, mediatori, tiesu tulki/tulkotāji, tiesu eksperti un (noteiktās situācijās) arī ieslodzījuma vietu un probācijas dienestu darbinieki.

Avots: Eiropas Komisija (dati par ES28, izņemot 2019. gadu, kad dati bija pieejami par ES27, jo no Apvienotās Karalistes dati netika saņemti; dati no gada ziņojumiem par Eiropas tiesisko apmācību).

·sniegt finansiālu atbalstu ar juridiskajiem aspektiem nesaistītas pārrobežu apmācības nodrošināšanai, sasaistot to ar tiesisko apmācību.

Advokātiem ir ļoti svarīga loma Savienības tiesību aktu praktiskā īstenošanā daudzos tiesvedības procesos — neatkarīgi no tā, vai tie ir saistīti ar valsts mēroga vai pārrobežu lietām, civillietām, ģimenes lietām, administratīvām lietām vai krimināllietām. Viņu pienākums ir arī ierosināt Savienības tiesību jautājumus konkrētās juridiskās situācijās. Viņiem ir jāseko līdzi jaunām ES acquis izmaiņām. Tādēļ ir būtiski galveno uzmanību pievērst privāti praktizējošu juristu apmācībai un šādu apmācības pakalpojumu sniedzējiem.

Tiesu un prokuratūru darbiniekiem ir būtiska loma tiesu sistēmu netraucētai darbībai. Daži no viņiem ir iesaistīti tiesas lēmumu sagatavošanā un izpildē, kā arī dokumentu, Eiropas maksājuma rīkojumu un Eiropas apcietināšanas orderu pārrobežu izsniegšanā un citās pārrobežu procedūrās. Šo pienākumu veikšanai ir nepieciešama plaša apmācība par Savienības tiesību aktiem, kas būtu precīzi pielāgota identificētajām vajadzībām. Komisija aicina veidot visu valsts un ES līmeņa tiesu darbinieku apmācības pakalpojumu sniedzēju tīklus, lai apmainītos ar paraugpraksi un uzlabotu valstu apmācības piedāvājumus.

Tiesiskās apmācības nodrošināšana nav pašmērķis. Ir ļoti svarīgi arī nodrošināt, ka apmācība ir pietiekami kvalitatīva, lai varētu sasniegt tās mērķus. Būtiska ir laba metodika — no apmācības programmu izstrādes līdz to īstenošanai un novērtēšanai. Lai elastīgi reaģētu uz problēmām, ar kurām praktizējoši juristi saskaras ikdienas darbā, apmācības pakalpojumu sniedzējiem pastāvīgi ir jāuzrauga apmācības vajadzības gan no valsts, gan Eiropas līmeņa ieinteresēto personu perspektīvas.

Praktizējošiem juristiem ir nepieciešama piekļuve dažādiem mācību veidiem — reflektīvām, konceptuālām, eksperimentālām un konkrētām mācībām. Viņu apmācībā būtu jāapvieno klātienes apmācības pasākumi, e-mācību rīki un apmācība darba vietā. Klātienes apmācības pasākumi (tostarp pārrobežu pasākumi) ir būtiski prasmju un attieksmes veidošanai, kā arī savstarpējas uzticēšanās veidošanai, ļaujot iesaistīties brīvās diskusijās uzticības un cieņas pilnā atmosfērā. Tie būtu jāatsāk, tiklīdz to pieļaus situācija sabiedrības veselības jomā. ES līmeņa apmācībai būtu arī jābūt noderīgai, izmēģinot jaunas iespējas, piemēram, hibrīdformātus (klātienes un tiešsaistes apmācības apvienojums) un klātienes apmācību dažādu profesiju pārstāvjiem par viņiem īpaši svarīgiem tematiem.

Lai labāk pielāgotos apmācāmo personu pieejamībai un daudzveidībai, būtu jāizmanto daudzveidīgi, viegli pieejami apmācības rīki un formāti. Apmācībā pilnvērtīgāk būtu jāizmanto jaunas tehnoloģijas, lai sasniegtu plašāku auditoriju un uzlabotu apmācības kvalitāti. Šo vajadzību vēl vairāk pastiprina pašreizējā pandēmija un pāreja no klātienes apmācības pasākumiem uz apmācību tiešsaistē.

Visiem juridisko profesiju pārstāvjiem ir jābūt iespējai reāli izmantot augstākās kvalitātes e-mācības un pieeju e-resursiem par Savienības tiesību aktiem. Ar šiem rīkiem būtu jāpapildina un jāpalielina ieguvumi, ko sniedz klātienes apmācības pasākumi, — tie nodrošina jaunākos materiālus un autonomas mācīšanās rīkus, lai pēc iespējas labāk izmantotu e-tiesiskuma sniegtās iespējas.

Valsts līmeņa pasākumiem nevar būt tāda pati ietekme kā pārrobežu pasākumiem. Joprojām prioritāte ir tiesnešu, prokuroru un tiesu priekšsēdētāju apmaiņa — tai var būt gan vispārīgs, gan specializēts raksturs. Tā palīdz stiprināt vienotu Eiropas tiesiskuma kultūru, veidot uzticēšanos un sekmēt Savienības tiesību aktu vienotu piemērošanu. Šādai apmaiņai būtu jāsniedz reāla pievienotā vērtība tās dalībniekiem un jārada multiplikatora efekts profesionālajā vidē.

Visiem apmācības veidiem būtu jāparāda, ka ar tiem ir sasniegti noteiktie mērķi. Novērtēšanā būtu jāizvērtē zināšanu un prasmju apguve, attieksmes maiņa un ietekme uz profesionālo darbību, kā arī apmācāmo personu apmierinātības līmenis.

Pasākumi, kas jāveic apmācības pakalpojumu sniedzējiem: ·stingrāk ievērot ieteikumus, kas minēti Ieteikumos mācību pakalpojumu sniedzējiem un EJTN Rokasgrāmatā par tiesiskās apmācības metodiku Eiropā; ·ik gadu organizēt pārrobežu apmācības pasākumus vismaz 5 % visu tiesnešu un prokuroru; piesaistīt jaunus apmācību dalībniekus; ·piedāvāt tādu interaktīvu, praktisku un visiem pieejamu e-mācību iespējas, kas precīzi pielāgotas apmācības mērķiem; ·sīkāk izpētīt moderno metožu, piemēram, virtuālās apmācības klātienē un paplašinātās realitātes risinājumu, potenciālu; ·plašāk izmantot “kapsulveida” (īsu, mūsdienīgu, mērķtiecīgu) e-apmācību, lai apmierinātu juridisko profesiju pārstāvju steidzamās vajadzības konkrētas lietas kontekstā; ·nodrošināt, ka apmācības instruktori ir apmācīti un spēj pilnvērtīgi izmantot e-mācību metodiku; ·novērtēt katru apmācības pasākumu, ņemot vērā dalībnieku apmierinātības līmeni, kompetenču uzlabojumu un attiecīgā gadījumā arī ietekmi uz dalībnieku profesionālo darbību. Pasākumi, kas jāveic Komisijai: ·attiecīgā gadījumā ES atbalstītajos apmācības pasākumos izmantot vienotu novērtējuma veidlapu; ·iekļaut Eiropas e-tiesiskuma portālā “Eiropas apmācības platformu”, kas kalpotu kā galvenais centrs informācijas iegūšanai par juridisko profesiju pārstāvjiem paredzētiem apmācības pasākumiem un kā vienots piekļuves punkts pašmācības materiāliem par Savienības tiesību aktiem.

6.Gados jaunu praktizējošo juristu tiesiskās apmācības uzlabošana

Jaunajiem juridisko profesiju pārstāvjiem sākotnējās apmācības laikā būtu jāsniedz pamatzināšanas par Savienības tiesību sistēmu un tiesiskuma kultūru. Šīm zināšanām būtu jāpalīdz veidot viņu praktisko izpratni par Savienības tiesību aktu lomu valstu tiesību sistēmās, par tiesiskuma acquis un par viņu kā Eiropā praktizējošu juristu lomu. Tādēļ sākotnējās apmācībās (ja tādas pastāv) pietiekami daudz laika būtu jāveltī kvalitatīvai apmācībai par Savienības tiesību aktiem, pamattiesībām un tiesiskumu, kā arī tiesneša aroda prasmju un valodu apguvei. Savienības tiesību sistēmiskie elementi būtu jāiekļauj standarta apmācībā.